R:   A esmienda planteya con rigor una dubda razonable sobre una qüestión que creyébanos aclarada en a POP, pero que puede creyar controversias. Quan se fabla d'etimolochías, en muitas ocasions no queda claro si o que cuenta ye a etimolochía orichinal conoixida (tampoco no cal recurrir ta lo protoindoeuropeu) u a luenga por a que una voz arriba ta l'aragonés. No siempre se conoixen con certitut tantos detalles d'as diferents parolas d'a luenga. Y no totz es casos mereixen a mesma  consideración: una voz latina puede arribar dende l'anglés y una voz persa dende o castellano pasando por l'arabe. Por tanto, no se puede fer enunciaus universals. Pero en os casos que se nos planteyan, tanto basco como nabarro son d'orichen bascón, sin que podamos aventurar que arribasen ta l'aragonés por vía latina u no; habrían d'escribir-se, dau l'orichen conoixiu, con <b>.